ต้นแบบผู้นำที่คนยอมรับ 
เปลี่ยนแปลงไปสู่สิ่งที่ดี,ไม่ว่าใครประเทศไหนต่างก็อยากให้เกิดความเปลี่ยนแปลง เพียงแต่ว่าจะเปลี่ยนไปแบบไหนอย่างไร,ถ้าเปลี่ยนแล้วดีขึ้นต่างกับเปลี่ยนแล้วแย่ลง,สถานการณ์ในคาบสมุทรเกาหลีที่เคยตึงเครียดมาระยะหนึ่ง แต่ก็เกิดการเปลี่ยนไปสู่สิ่งที่ดีขึ้นเพียงแต่ผู้นำ 2 ประเทศคือ เกาหลีเหนือและเกาหลีใต้ได้เปิดการเจรจากัน,เป็นการพบกันที่นำไปสู่ความเป็นสันติได้,นำพาไปสู่การพบปะกันระหว่างผู้นำเกาหลีเหนือ กับผู้นำสหรัฐฯ ซึ่งกำหนดจะพบเจอกันในวันที่ 12 มิ.ย.61 ที่สิงคโปร์,ความราบรื่นที่ทำให้สถานการณ์โลกดีขึ้นๆอย่างไม่น่าเชื่อ และที่สำคัญกว่านั้นคือการที่เกาหลีเหนือพร้อมจะยุติการทดลองอาวุธนิวเคลียร์,ถือว่าเป็นความใจกว้าง และปฏิบัติอย่างไม่มีเงื่อนไข แต่ที่ทำให้ผู้นำเกาหลีเหนือไม่ค่อยสบอารมณ์ก็คือ การที่เกาหลีใต้ยังซ้อมรบร่วมกับสหรัฐฯ,สหรัฐฯจะต้องตอบคำถามให้ได้ว่ามีความจริงใจแค่ไหน ก่อนที่จะเรียกร้องคนอื่น การแสดงออกก็คือ ปฏิบัติตามเงื่อนไขเฉกเช่นเดียวกัน,ความเปลี่ยนแปลงในทางการเมืองของประเทศต่างๆในอาเซียนที่พูดถึงกันมากคือ มาเลเซีย ซึ่งให้ภาพทางการเมืองที่น่าสนใจยิ่ง,มหาธีร์ อดีตนายกฯวัย 92 ปี เคยครองอำนาจในฐานะผู้นำ ที่ยาวนาน 22 ปี ได้กลับมาสู่อำนาจอีกครั้งหนึ่ง เมื่อชนะการเลือกตั้งคว่ำพรรคในสังกัดเดิม และลูกศิษย์ที่ฝึกมากับมือ,การเปลี่ยนแปลงของประเทศใดประเทศหนึ่ง ย่อมมีอิทธิพลต่อการเมือง เศรษฐกิจและสังคมในประเทศอื่นๆ โดยเฉพาะในภูมิภาคเดียวกัน,อย่างกรณีมาเลเซียที่นักการเมืองไทยพยายามที่จะนำมาโยงการเมืองในประเทศ แต่เป็นการโยงเพื่อประโยชน์ทางการเมือง แล้วนำไปโจมตีฝ่ายตรงกันข้าม,ไม่ได้มุ่งไปที่เนื้อหา แต่มุ่งไปที่ประโยชน์ทางการเมืองเท่านั้น,สิ่งที่ควรจะนำมาสอนนักการเมืองพวกเดียวกันก็คือ การได้รับการยอมรับจากชาวมาเลเซียนั้นเกิดมาจากอะไร ตรงนี้สำคัญยิ่ง,คุณค่า ความเป็นผู้นำอยู่ตรงไหนตรงนี้ต่างหาก,ผลงานจากการเป็นนายกฯ 22 ปี เห็นได้ชัดเลยว่าเขามีวิสัยทัศน์ มีความจริงใจ มีความเป็นผู้นำอย่างแท้จริง แก้ปัญหาความขัดแย้งในหมู่ประชาชน,มีคำถามว่า การแก้ไขปัญหาประชาชนในประเทศเขาซึ่งมีหลายชนชาติคือ จีน อินเดีย และมุสลิม ซึ่งเป็นคนส่วนใหญ่จึงมีความจำเป็นที่จะต้องปกครองแบบผู้นำแบบเผด็จการนิยม,แต่เป็นรูปแบบเพื่อไม่ให้เกิดปัญหาและแก้ไขปัญหา,อีกเรื่องที่น่าสนใจก็คือ ความเป็นตัวของตัวเอง เห็นได้จากการที่มาเลเซียไม่เข้าร่วมเป็นสมาชิกอาเซียนในการประชุมครั้งแรกที่ฟิลิปปินส์ ซึ่งสหรัฐฯ และญี่ปุ่นเป็นตัวตั้งตัวตี,เพราะไม่เห็นด้วยกับสมาชิกอาเซียนที่เข้าไปร่วมกับเอเปก ซึ่งทำให้เสียเปรียบประเทศใหญ่ แต่ไปเข้าร่วมกับจีน เกาหลี ญี่ปุ่น ซึ่งมีวัฒนธรรมใกล้เคียงกัน,เป็นวิสัยทัศน์เชิงต่างประเทศที่สำคัญ,หรือแม้การแก้ไขปัญหาเศรษฐกิจ ต้มยำกุ้ง ด้วยการยอมลดค่าเงินริงกิต ไม่ยอมรับเงินช่วยเหลือจากไอเอ็มเอฟ ที่สุดก็แก้ไขปัญหาได้เป็นอย่างดี,นอกจากนั้นยังทำให้มาเลเซียผ่านสังคมเกษตรไปสู่สังคมอุตสาหกรรม ทำแผนพัฒนาประเทศถึงปี 2020 ที่ใช้อยู่ในปัจจุบัน สร้างศูนย์ไซเบอร์แม้แต่การสร้างตึกคู่ที่สร้างภาพลักษณ์ให้ประเทศ,คงได้คำตอบแล้วนี่คือผู้นำประเทศที่ได้รับการยอมรับจากประชาชน.,สายล่อฟ้า
ไม่ว่าใครประเทศไหนต่างก็อยากให้เกิดความเปลี่ยนแปลง เพียงแต่ว่าจะเปลี่ยนไปแบบไหนอย่างไร
กล้าได้กล้าเสีย,สายล่อฟ้า,ผู้นำ,การยอมรับ